આ કોર્ટ કર્મચારીને સાથે લઈને જ આ ટાવર ચોક જોયો તથા તેઓ માંગરોળને અડી ને જ આવેલા લોએજ ગામે સ્વામીનારાયણ મંદિર જોવા પણ લઈ ગયા અને જણાવ્યું કે સ્વામીનારાયણ સંપ્રદાયના સ્થાપક ભગવાન સહજાનંદ સ્વામીનો જન્મ તો ઉત્તર પ્રદેશના અયોધ્યા પાસે આવેલા છપૈયા ગામે થયેલો પરંતુ અગીયાર વર્ષની વયે જ તેમને વૈરાગ્ય આવી જતા તેઓ તપ કરવા દેશાટનમાં નીકળી પડેલા અને ફરતા ફરતા સૌરાષ્ટ્રના આ લોએજ ગામે આવી ચડેલા જયાં સંત રામાનંદ સ્વામીનો આશ્રમ આવલો હતો.